આજથી૧૫ વર્ષ પહેલા ૧ ફેબ્રુઆરી ૨૦૦૩ના એ દિવસે ભારત માતે એક ખરાબ દિવસ હશે. આ દિવસે ભારતની બેટી કલ્પના ચાવલા અન્ય છ સાથિઓ સાથે યાનમાં અંતરીક્ષમાંથી ધરતી પર પાછી ફરી રહી હતી. તેમનું અંતરીક્ષ યાન STS-107 ધરતીથી લગભગ બે લાખ ફૂટની ઊંચાઈ પર હતું. યાન ૨૦ હજાર કિમીની ઝડપે પૃથ્વી પર આવી રહ્યું હતું. પણ દુઃખની વાત એ છે કે જો માત્ર ૧૬ મિનિટ કઈ ન થયું હોત તો યાન અંતરીક્ષયાત્રીઓને લઈને હેમખેમ ધરતી પર આવી ગયું હોત. તે અમેરિકાના ટેક્સાસમાં ઉતરવાનું હતું. તે દિવસે આખી દુનિયા આ યાનની વાટ જોતી હતી. પણ અચાનક યાન સાથે નાસાનો સંપર્ક ટૂટી ગયો અને કોઈ સમજણ પડે તે પહેલા એક ખરતા તારાની જેમ યાન ગાયબ થઈ ગયું. આ સાથે યાનમાં સવાર કલ્પના ચાવલા સહિત બધાં જ અંતરીક્ષયાતીઓનું પણ મૃત્યું થયુ.